**PÁLYÁZATI TÁJÉKOZTATÓ**

Ezúton értesítjük a Debreceni Egyetem Klinikai Központjának munkatársait, hogy a

**„KÉZHIGIÉNÉ VILÁGNAPJA”**

alkalmából

A Debreceni Egyetem Klinikai Központ Kórházhigiénés Osztály

**GYERMEKRAJZ PÁLYÁZATOT**

(a továbbiakban: Pályázat) hirdet, az alábbi feltételekkel:

***1. A Pályázat célja:***

A WHO 2009. óta május 05-ét jelölte ki a kézhigiénés világnapnak.

Ezen a napon a kézhigiéné fejlesztése előmozdíthatja a helyes kézmosás gyakorlatát az egész világon, amelynek a közelmúltban kialakult járványhelyzet miatt fokozott jelentősége van.

***2. Témakör:***

Kézhigiéné, helyes kézmosási gyakorlat.

***3. Részvételi feltétételek:***

A gyermekrajz pályázaton a Debreceni Egyetem Klinikai Központ valamennyi campusán dolgozó munkatársak 14. életévüket be nem töltött gyermekei vehetnek részt.

***4.Korcsoportok****:*

*óvodás, alsó tagozatos, felső tagozatos*

***5. Rajz méret:***

A Pályázatra beadandó rajzok mérete A/4.

***6. Felhasználható anyagok, egyéb előírások:***

többféle technika (ceruza, filctoll, zsírkréta, vízfesték, akrilfesték)

***7. Beadási határidő:***

A pályaművek beadására nyitva álló határidő 2024. május 5. napja. A Pályázaton a határidőben beérkezett pályaművek vesznek részt. Kizárólag személyesen *vagy* postai úton eljuttatott eredeti (nem fénymásolt, nem scanelt) műveket fogadunk el. A pályaművek hátoldalán kérjük feltüntetni a pályázó nevét, életkorát, korcsoportját.

***8. Értékelés:***

Több tagból álló bíróló bizottság véleményezi a beadott pályaműveket korcsoportonként valamint közönségdíjas szavazás az egyetem honlapján.

***9. Elbírálási határidő:***

2024. május 20.

***10.Díjazás:***Az első három helyezett, valamint a legtöbb szavazatot kapott közönségdíjas mű díjazásban részesül.

Tájékoztatjuk a munkatársakat, hogy a ***jelentkezési lap az*** ***1. számú mellékletben*** található.

A nevezéshez és részvételhez a pályázók életkora miatt szülői hozzájárulás szükséges.

A ***szülői hozzájáruló nyilatkozat a 2. számú mellékletben*** található.

A pályaműveket a Debreceni Egyetem Klinikai Központ felhasználhatja DE KK kiadványai, promóciós anyagai dekorációjaként, egészséges életmóddal kapcsolatos reklámanyagokhoz, a rajzot készítő nevének feltüntetésével.

A Pályázaton nem vehetnek részt a korábban más pályázathoz felhasznált, az internetről letöltött másolatok, képek, illetve az olyan pályaművek, amelyek hátrányosan befolyásolhatják a Debreceni Egyetem Klinikai Központjának társadalmi megítélését.

Az elkészült pályaműveket személyesen az alábbi helyek egyikén szükséges leadni:

* Debreceni Egyetem Klinikai Központ Kórházhigiénés Osztály irodáiban (Kenézy Gyula Campus, Nagyerdei Campus, Gróf Tiszta István Campus),
* Kenézy Gyula Campus Elnöki Hivatal
* Debreceni Egyetem 2. számú Óvoda

Postai cím: Debreceni Egyetem Klinikai Központ Kenézy Gyula Campus Kórházhigiénés Osztály, 4031 Debrecen, Bartók Béla út 2-26.

Kapcsolattartó:
Cserés-Varga Kincső,
email: varga.kincso@med.unideb.hu
tel.: +36 30/610-73-42

Debrecen, 2024. április 11.